### NN 41/2016 (2.5.2016.), Pravilnik o strukturi i sadržaju godišnjih financijskih izvještaja burze

HRVATSKA AGENCIJA ZA NADZOR FINANCIJSKIH USLUGA

1089

Na temelju članka 291. stavaka 2. i 3. Zakona o tržištu kapitala (»Narodne novine« broj 88/08, 146/08, 74/09, 54/13, 159/13, 18/15 i 110/15) te članka 19. stavka 6. Zakona o računovodstvu (»Narodne novine« broj 78/15 i 134/15), Hrvatska agencija za nadzor financijskih usluga uz prethodnu suglasnost ministra financija (klasa: 401-01/16-01/19, urbroj: 513-06-03-16-4 od 21. travnja 2016.) i Odbora za standarde financijskog izvještavanja (Odluka od 31. ožujka 2016.), na sjednici Upravnog vijeća održanoj 21. travnja 2016. donosi

PRAVILNIK

O STRUKTURI I SADRŽAJU GODIŠNJIH FINANCIJSKIH IZVJEŠTAJA BURZE

UVODNE ODREDBE

Članak 1.

Ovim Pravilnikom propisuju se struktura i sadržaj godišnjih financijskih izvještaja kojima burza izvještava Hrvatsku agenciju za nadzor financijskih usluga (dalje: Agencija) o financijskom položaju, sveobuhvatnoj dobiti, novčanim tokovima i promjenama kapitala te način izvještavanja Agencije.

PRAVNA OSNOVA

Članak 2.

Burza je dužna voditi poslovne knjige, sastavljati knjigovodstvene isprave, vrednovati imovinu i obveze te sastavljati financijske izvještaje sukladno Zakonu o tržištu kapitala i Zakonu o računovodstvu, poštujući pritom računovodstvene i financijske standarde i načela te opće računovodstvene pretpostavke.

STRUKTURA I SADRŽAJ FINANCIJSKIH IZVJEŠTAJA

Članak 3.

(1) Godišnje financijske izvještaje burze čine:

– Izvještaj o financijskom položaju,

– Izvještaj o sveobuhvatnoj dobiti,

– Izvještaj o novčanim tokovima,

– Izvještaj o promjenama kapitala,

– Bilješke uz financijske izvještaje.

(2) Burza prilikom sastavljanja Izvještaja o novčanim tokovima iz stavka 1. ovog članka može koristiti ili direktnu ili indirektnu metodu.

(3) Godišnji financijski izvještaji iz stavka 1. ovoga članka moraju biti revidirani od strane revizora.

(4) Pored izvještaja iz stavka 1. ovoga članka Agencija može od burze zahtijevati dodatne podatke, informacije i objašnjenja za pojedine stavke u godišnjim financijskim izvještajima.

Članak 4.

(1) Burza je dužna sastavljati godišnje financijske izvještaje navedene u članku 3. stavku 1. alinejama 1. do 4. ovoga Pravilnika sukladno strukturi i sadržaju koji su propisani u tehničkoj uputi Agencije.

(2) Godišnje financijske izvještaje revidirane od strane revizora burza je dužna također dostaviti i sukladno strukturi i sadržaju koji su definirani na obrascima u Prilogu 1. ovog Pravilnika zajedno s revizorskim izvješćem te godišnjim izvješćem, u pisanom obliku, poštom.

(3) Bilješke uz financijske izvještaje iz članka 3. stavka 1. alineje 5. ovoga Pravilnika sastavljaju se u skladu s odredbama standarda financijskog izvještavanja na način da pružaju:

– dodatne i dopunske informacije koje nisu prezentirane u izvještaju o financijskom položaju, izvještaju o sveobuhvatnoj dobiti, izvještaju o novčanim tokovima i izvještaju o promjenama kapitala, te

– informacije o dodatnim podacima koji nisu prezentirani drugdje u financijskim izvještajima, ali su potrebni za razumijevanje bilo kojeg sastavnog dijela financijskih izvještaja.

NAČINI I ROKOVI IZVJEŠTAVANJA

*Godišnji financijski izvještaji i godišnje izvješće*

Članak 5.

(1) Burza je dužna dostaviti Agenciji godišnje financijske izvještaje u roku od petnaest dana od dana zaprimanja revizorskog izvješća, a najkasnije u roku od četiri mjeseca od zadnjeg dana poslovne godine.

(2) Burza je dužna dostaviti Agenciji godišnje financijske izvještaje u elektroničkom obliku potpisane naprednim elektroničkim potpisom na način propisan u tehničkoj uputi Agencije.

(3) U opravdanim slučajevima nemogućnosti dostave godišnjih financijskih izvještaja i godišnjeg izvješća na način propisan stavkom 2. ovog članka, burza je dužna u propisanom roku dostaviti iste u pisanom obliku, poštom u svrhu pravodobnog izvješćivanja. Burza je dužna dostaviti godišnje financijske izvještaje na način propisan stavkom 2. ovog članka čim prestanu razlozi nemogućnosti dostave.

(4) Burza je dužna izvještaje iz stavka 1. dostaviti i u pisanom oblikom zajedno s revizorskim izvješćem i godišnjim izvješćem, poštom.

ZAVRŠNE ODREDBE

Članak 6.

Danom stupanja na snagu ovoga Pravilnika prestaje važiti Pravilnik o strukturi i sadržaju godišnjih financijskih izvještaja burze (»Narodne novine«, broj 155/13).

Članak 7.

Ovaj Pravilnik stupa na snagu osmog dana od dana objave u »Narodnim novinama«, a prvi put se primjenjuje na godišnje financijske izvještaje zajedno s revizorskim izvješćem za 2016. sa stanjem na dan 31. prosinca 2016. godine.

Klasa: 011-02/16-01/05

Urbroj: 326-01-770-16-1

Zagreb, 21. travnja 2016.

Predsjednik Upravnog vijeća

Petar-Pierre Matek, v. r.

**PRILOG I.**

FINANCIJSKI IZVJEŠTAJI BURZE

IZVJEŠTAJ O FINANCIJSKOM POLOŽAJU

na dan

AKTIVA                                                                                                                                                             u kunama

|  |  |  |  |  |  |
| --- | --- | --- | --- | --- | --- |
| Broj pozicije | Elementi zbroja | Oznaka pozicije | Opis pozicije | Prethodna godina | Tekuća godina |
| 001 | 002+003+007 | A | DUGOTRAJNA IMOVINA |  |  |
| 002 |  | I | NEMATERIJALNA IMOVINA |  |  |
| 003 | 004+005+006 | II | MATERIJALNA IMOVINA |  |  |
| 004 |  | 1 | Oprema |  |  |
| 005 |  | 2 | Motorna vozila |  |  |
| 006 |  | 3 | Ostala materijalna imovina |  |  |
| 007 | 008+009 | III | DUGOTRAJNA FINANCIJSKA IMOVINA |  |  |
| 008 |  | 1 | Sudjelujući interesi (Udjeli) |  |  |
| 009 |  | 2 | Dani zajmovi, depoziti i slično |  |  |
| 010 | 011+016+021 | B | KRATKOTRAJNA IMOVINA |  |  |
| 011 | 012+...+015 | I | POTRAŽIVANJA |  |  |
| 012 |  | 1 | Potraživanja od kupaca |  |  |
| 013 |  | 2 | Potraživanja od zaposlenika i članova poduzetnika |  |  |
| 014 |  | 3 | Potraživanja od države i drugih institucija |  |  |
| 015 |  | 4 | Ostala potraživanja |  |  |
| 016 | 017+...+020 | II | KRATKOTRAJNA FINANCIJSKA IMOVINA |  |  |
| 017 |  | 1 | Financijska imovina po fer vrijednosti kroz račun dobiti i gubitka |  |  |
| 018 |  | 2 | Ulaganja koja se drže do dospijeća |  |  |
| 019 |  | 3 | Zajmovi i potraživanja |  |  |
| 020 |  | 4 | Financijska imovina raspoloživa za  prodaju |  |  |
| 021 |  | III | NOVAC U BANCI I BLAGAJNI |  |  |
| 022 |  | C | PLAĆENI TROŠKOVI BUDUĆEG RAZDOBLJA I OBRAČUNATI PRIHODI |  |  |
| 023 | 001+010+022 | D | UKUPNO AKTIVA |  |  |
| 024 |  | E | IZVANBILANČNI ZAPISI |  |  |

PASIVA                                                                                                                                                                                      u kunama

|  |  |  |  |  |  |
| --- | --- | --- | --- | --- | --- |
| Broj pozicije | Elementi zbroja | Oznaka pozicije | Opis pozicije | Prethodna godina | Tekuća godina |
| 025 | 065+027+028+032+035 | A | KAPITAL I REZERVE |  |  |
| 026 |  | I | TEMELJNI KAPITAL |  |  |
| 027 |  | II | KAPITALNE REZERVE |  |  |
| 028 | 029+...+031 | III | REZERVE IZ DOBIT |  |  |
| 029 |  | 1 | Zakonske rezerve |  |  |
| 030 |  | 2 | Rezerve za vlastite dionice |  |  |
| 031 |  | 3 | Ostale rezerve |  |  |
| 032 | 033+034 | IV | ZADRŽANA DOBIT ILI PRENESENI GUBITAK |  |  |
| 033 |  | 1 | Zadržana dobit |  |  |
| 034 |  | 2 | Preneseni gubitak |  |  |
| 035 | 036+037 | V | DOBIT ILI GUBITAK POSLOVNE GODINE |  |  |
| 036 |  | 1 | Dobit poslovne godine |  |  |
| 037 |  | 2 | Gubitak poslovne godine |  |  |
| 038 |  | B | REZERVIRANJA |  |  |
| 039 | 040+...044 | C | KRATKOROČNE OBVEZE |  |  |
| 040 |  | 1 | Obveze za predujmove |  |  |
| 041 |  | 2 | Obveze prema dobavljačima |  |  |
| 042 |  | 3 | Obveze prema zaposlenima |  |  |
| 043 |  | 4 | Obveze za poreze, doprinose i slična davanja |  |  |
| 044 |  | 5 | Ostale kratkoročne obveze |  |  |
| 045 |  | D | DUGOROČNE OBVEZE |  |  |
| 046 |  | E | ODGOĐENO PLAĆANJE TROŠKOVA I PRIHOD BUDUĆEG RAZDOBLJA |  |  |
| 047 | 025+038+039+045+046 | F | UKUPNO PASIVA |  |  |
| 048 |  | G | IZVANBILANČNI ZAPISI |  |  |

IZVJEŠTAJ O SVEOBUHVATNOJ DOBITI
za razdoblje

                                                                                                                                                                                                   u kunama

|  |  |  |  |  |  |
| --- | --- | --- | --- | --- | --- |
| Broj pozicije | Elementi zbroja | Oznaka pozicije | Opis pozicije | Prethodna godina | Tekuća godina |
| 001 | 002+008 | A | POSLOVNI PRIHODI |  |  |
| 002 | 003+...+007 | I | Prihodi od prodaje |  |  |
| 003 |  | 1 | Provizije i članarine |  |  |
| 004 |  | 2 | Prihodi od održavanja uvrštenja |  |  |
| 005 |  | 3 | Prihodi od naknada za uvrštenje |  |  |
| 006 |  | 4 | Prihodi od dražbi |  |  |
| 007 |  | 5 | Prihodi od prodaje članskih mjesta |  |  |
| 008 | 009+...+011 | II | Ostali poslovni prihodi |  |  |
| 009 |  | 1 | Naknade za korištenje sučelja za izravan pristup trgovinskom sustavu (API) |  |  |
| 010 |  | 2 | Prihodi od prodaje informacija |  |  |
| 011 |  | 3 | Ostali prihodi |  |  |
| 012 | 013+016+020+021+022+025+026 | B | POSLOVNI RASHODI |  |  |
| 013 | 014+015 | I | Materijalni troškovi |  |  |
| 014 |  | 1 | Troškovi sirovina i materijala |  |  |
| 015 |  | 2 | Ostali vanjski troškovi |  |  |
| 016 | 017+...+019 | II | Troškovi osoblja |  |  |
| 017 |  | 1 | Neto plaće i nadnice |  |  |
| 018 |  | 2 | Troškovi poreza i doprinosa iz plaća |  |  |
| 019 |  | 3 | Doprinosi na plaće |  |  |
| 020 |  | III | Amortizacija |  |  |
| 021 |  | IV | Ostali troškovi |  |  |
| 022 | 023+024 | V | Vrijednosno usklađivanje |  |  |
| 023 |  | 1 | dugotrajne imovine (osim financijske imovine) |  |  |
| 024 |  | 2 | kratkotrajne imovine (osim financijske imovine) |  |  |
| 025 |  | VI | Rezerviranja |  |  |
| 026 |  | VII | Ostali poslovni rashodi |  |  |
| 027 | 028+...+032 | C | FINANCIJSKI PRIHODI |  |  |
| 028 |  | 1 | Kamate, tečajne razlike, dividende i slični prihodi iz odnosa s povezanim poduzetnicima |  |  |
| 029 |  | 2 | Kamate, tečajne razlike, dividende, slični prihodi iz odnosa s nepovezanim poduzetnicima i drugim osobama |  |  |
| 030 |  | 3 | Dio prihoda od pridruženih poduzetnika i sudjelujućih interesa |  |  |
| 031 |  | 4 | Nerealizirani dobici (prihodi) od financijske imovine |  |  |
| 032 |  | 5 | Ostali financijski prihodi |  |  |
| 033 | 034+...+037 | D | FINANCIJSKI RASHODI |  |  |
| 034 |  | 1 | Kamate, tečajne razlike i drugi rashodi s povezanim poduzetnicima |  |  |
| 035 |  | 2 | Kamate, tečajne razlike i drugi rashodi iz odnosa s nepovezanim  poduzetnicima i drugim osobama |  |  |
| 036 |  | 3 | Nerealizirani gubici (rashodi) od financijske imovine |  |  |
| 037 |  | 4 | Ostali financijski rashodi |  |  |
| 038 | 001+027 | G | UKUPNI PRIHODI |  |  |
| 039 | 012+033 | H | UKUPNI RASHODI |  |  |
| 040 | 038-039 | I | DOBIT ILI GUBITAK PRIJE OPOREZIVANJA |  |  |
| 041 |  | 1 | Dobit prije oporezivanja |  |  |
| 042 |  | 2 | Gubitak prije oporezivanja |  |  |
| 043 |  | J | POREZ NA DOBIT |  |  |
| 044 | 040-043 | K | DOBIT ILI GUBITAK RAZDOBLJA |  |  |
| 045 |  | 1 | Nerealizirani dobici/gubici financijske imovine raspoložive za prodaju |  |  |
| 046 |  | 2 | Dobici/gubici od instrumenata zaštite novčanog tijeka |  |  |
| 047 | 045+046 | L | OSTALA SVEOBUHVATNA DOBIT |  |  |
| 048 | 044+047 | M | UKUPNA SVEOBUHVATNA DOBIT |  |  |
| 049 |  | N | REKLASIFIKACIJSKE USKLADE |  |  |

IZVJEŠTAJ O NOVČANOM TIJEKU PO DIREKTNOJ METODI
za razdoblje

                                                                                                                                                                                                       u kunama

|  |  |  |  |  |  |
| --- | --- | --- | --- | --- | --- |
| Broj pozicije | Elementi zbroja | Oznaka pozicije | Opis pozicije | Isto razdoblje prethodne godine | Tekuće poslovno razdoblje |
| NOVČANI TIJEK OD POSLOVNIH AKTIVNOSTI | | | | | |
| 001 |  | 1 | Novčani primici od članova, izdavatelja i ostalih korisnika burzovnih usluga |  |  |
| 002 |  | 2 | Novčani primici od tantijema, naknada, provizija i sl. |  |  |
| 003 |  | 3 | Novčani primici od osiguranja za naknadu šteta |  |  |
| 004 |  | 4 | Novčani primici s osnove povrata poreza |  |  |
| 005 | 001+...+004 | I | Ukupno novčani primici od poslovnih aktivnosti |  |  |
| 006 |  | 1 | Novčani izdaci dobavljačima |  |  |
| 007 |  | 2 | Novčani izdaci za zaposlene |  |  |
| 008 |  | 3 | Novčani izdaci za osiguranje za naknade šteta |  |  |
| 009 |  | 4 | Novčani izdaci za kamate |  |  |
| 010 |  | 5 | Novčani izdaci za poreze |  |  |
| 011 |  | 6 | Ostali novčani izdaci |  |  |
| 012 | 006+...+011 | II | Ukupno novčani izdaci od poslovnih aktivnosti |  |  |
| NOVČANI TIJEK OD INVESTICIJSKIH AKTIVNOSTI | | | | | |
| 013 |  | 1 | Novčani primici od prodaje dugotrajne materijalne i nematerijalne imovine |  |  |
| 014 |  | 2 | Novčani primici od prodaje vlasničkih i dužničkih instrumenata |  |  |
| 015 |  | 3 | Novčani primici od kamata |  |  |
| 016 |  | 4 | Novčani primici od dividendi |  |  |
| 017 | 018+019 | 5 | Ostali novčani primici od investicijskih aktivnosti |  |  |
| 018 |  | a | Novčani primici od prodaje udjela u otvorenim investicijskim fondovima |  |  |
| 019 |  | b | Novčani primici od prodaje kratkoročnih depozita |  |  |
| 020 | 013+...+017 | III | Ukupno novčani primici od investicijskih aktivnosti |  |  |
| 021 |  | 1 | Novčani izdaci za kupnju dugotrajne materijalne i nematerijalne imovine |  |  |
| 022 |  | 2 | Novčani izdaci za stjecanje vlasničkih i dužničkih financijskih instrumenata |  |  |
| 023 | 024+025 | 3 | Ostali novčani izdaci od investicijskih aktivnosti |  |  |
| 024 |  | a | Novčani izdaci od prodaje udjela u otvorenim investicijskim fondovima |  |  |
| 025 |  | b | Novčani izdaci od prodaje kratkoročnih depozita |  |  |
| 026 | 021+...+023 | IV | Ukupno novčani izdaci od investicijskih aktivnosti |  |  |
| NOVČANI TIJEK OD FINANCIJSKIH AKTIVNOSTI | | | | | |
| 027 |  | 1 | Novčani primici od izdavanja vlasničkih i dužničkih financijskih instrumenata |  |  |
| 028 |  | 2 | Novčani primici od glavnice kredita, zadužnica, pozajmica i drugih posudbi |  |  |
| 029 |  | 3 | Ostali primici od financijskih aktivnosti |  |  |
| 030 | 027+...+029 | V | Ukupno novčani primici od financijskih aktivnosti |  |  |
| 031 |  | 1 | Novčani izdaci za otplatu glavnice kredita i obveznica |  |  |
| 032 |  | 2 | Novčani izdaci za isplatu dividendi |  |  |
| 033 |  | 3 | Novčani izdaci za financijski najam |  |  |
| 034 |  | 4 | Novčani izdaci za otkup vlastitih dionica |  |  |
| 035 |  | 5 | Ostali novčani izdaci od financijskih aktivnosti |  |  |
| 036 | 031+...+035 | VI | Ukupno novčani izdaci od financijskih aktivnosti |  |  |
| 037 |  | VII | Novac i novčani ekvivalenti na početku razdoblja |  |  |
| 038 |  | VIII | Povećanje novca i novčanih ekvivalenata |  |  |
| 039 |  | IX | Smanjenje novca i novčanih ekvivalenata |  |  |
| 040 |  | X | Novac i novčani ekvivalenti na kraju razdoblja |  |  |

IZVJEŠTAJ O NOVČANOM TIJEKU PO INDIREKTNOJ METODI
za razdoblje

                                                                                                                                                                                                   u kunama

|  |  |  |  |  |  |
| --- | --- | --- | --- | --- | --- |
| Broj pozicije | Elementi zbroja | Oznaka pozicije | Opis pozicije | Isto razdoblje prethodne godine | Tekuće poslovno razdoblje |
| NOVČANI TIJEK OD POSLOVNIH AKTIVNOSTI | | | | | |
| 001 |  | 1 | Dobit prije poreza |  |  |
| 002 |  | 2 | Amortizacija |  |  |
| 003 |  | 3 | Povećanje kratkoročnih obveza |  |  |
| 004 |  | 4 | Smanjenje kratkotrajnih potraživanja |  |  |
| 005 |  | 5 | Smanjenje zaliha |  |  |
| 006 |  | 6 | Ostalo povećanje novčanog tijeka |  |  |
| 007 | 001+...+006 | I. | Ukupno povećanje novčanog tijeka od poslovnih aktivnosti |  |  |
| 008 |  | 1 | Smanjenje kratkoročnih obveza |  |  |
| 009 |  | 2 | Povećanje kratkotrajnih potraživanja |  |  |
| 010 |  | 3 | Povećanje zaliha |  |  |
| 011 |  | 4 | Ostalo smanjenje novčanog tijeka |  |  |
| 012 | 008+...+011 | II | Ukupno smanjenje novčanog tijeka od poslovnih aktivnosti |  |  |
| NOVČANI TIJEK OD INVESTICIJSKIH AKTIVNOSTI | | | | | |
| 012 |  | 1 | Novčani primici od prodaje dugotrajne materijalne i nematerijalne imovine |  |  |
| 013 |  | 2 | Novčani primici od prodaje vlasničkih i dužničkih instrumenata |  |  |
| 014 |  | 3 | Novčani primici od kamata |  |  |
| 015 |  | 4 | Novčani primici od dividendi |  |  |
| 016 |  | 5 | Ostali novčani primici od investicijskih aktivnosti |  |  |
| 017 | 012+...+016 | III | Ukupno novčani primici od investicijskih aktivnosti |  |  |
| 018 |  | 1 | Novčani izdaci za kupnju dugotrajne materijalne i nematerijalne imovine |  |  |
| 019 |  | 2 | Novčani izdaci za stjecanje vlasničkih i dužničkih financijskih instrumenata |  |  |
| 020 |  | 3 | Ostali novčani izdaci od investicijskih aktivnosti |  |  |
| 021 | 018+...+020 | IV | Ukupno novčani izdaci od investicijskih aktivnosti |  |  |
| NOVČANI TIJEK OD FINANCIJSKIH AKTIVNOSTI | | | | | |
| 022 |  | 1 | Novčani primici od izdavanja vlasničkih i dužničkih financijskih instrumenata |  |  |
| 023 |  | 2 | Novčani primici od glavnice kredita, zadužnica, pozajmica i drugih posudbi |  |  |
| 024 |  | 3 | Ostali primici od financijskih aktivnosti |  |  |
| 025 | 022+...+024 | V | Ukupno novčani primici od financijskih aktivnosti |  |  |
| 026 |  | 1 | Novčani izdaci za otplatu glavnice kredita i obveznica |  |  |
| 027 |  | 2 | Novčani izdaci za isplatu dividendi |  |  |
| 028 |  | 3 | Novčani izdaci za financijski najam |  |  |
| 029 |  | 4 | Novčani izdaci za otkup vlastitih dionica |  |  |
| 030 |  | 5 | Ostali novčani izdaci od financijskih aktivnosti |  |  |
| 031 | 026+...+030 | VI | Ukupno novčani izdaci od financijskih aktivnosti |  |  |
| 032 |  | VII | Novac i novčani ekvivalenti na početku razdoblja |  |  |
| 033 |  | VIII | Povećanje novca i novčanih ekvivalenata |  |  |
| 034 |  | IX | Smanjenje novca i novčanih ekvivalenata |  |  |
| 035 |  | X | Novac i novčani ekvivalenti na kraju razdoblja |  |  |

IZVJEŠTAJ O PROMJENAMA KAPITALA
za razdoblje

                                                                                                                                                                                                        u kunama

|  |  |  |  |  |  |
| --- | --- | --- | --- | --- | --- |
|  | Dionički kapital | Premije na emitirane dionice | Zakonske rezerve | Zadržana dobit | UKUPNO |
| Stanje na dan 1. siječnja 20xx. godine |  |  |  |  |  |
| Ukupno sveobuhvatna dobit (gubitak) razdoblja |  |  |  |  |  |
| Stanje na dan 31. prosinca 20xx. godine |  |  |  |  |  |
| Stanje na dan 31. prosinca 20xx. godine |  |  |  |  |  |
| Ukupno sveobuhvatna dobit (gubitak) razdoblja |  |  |  |  |  |
| Stanje na dan 31. prosinca 20xx. godine |  |  |  |  |  |

41 02.05.2016 Pravilnik o strukturi i sadržaju godišnjih financijskih izvještaja burze

41 02.05.2016 Pravilnik o strukturi i sadržaju godišnjih financijskih izvještaja burze

41 02.05.2016 Pravilnik o strukturi i sadržaju godišnjih financijskih izvještaja burze